**Заявка**

**на участие во II туре олимпиады «Молодой критик» школьников**

**по башкирской литературе**

|  |  |
| --- | --- |
| Ф.И.О. участника (полностью) | Валеева Раушания Дамировна |
| Класс | 9 |
| Тема научного проекта | Хаталарҙы төҙәтәбеҙ...(Стиль – художественный; жанр – эссе) |
| Почтовый адрес, индекс участника  | Зианчуринский район, С.Исянгулово, ул.Магистральная,1 453380 |
| Ф.И.О. научного руководителя (полностью) | Исмагилова Гульбану Ирековна |
| e-mail научного руководителя | gulbanu.ismagilova@mail.ru |
| Контактный телефон научного руководителя | +79273071472 |
| Наименование ОУ (полное и сокращенное название согласно Уставу ОУ) | Муниципальное Общеобразовательное Автономное учреждение башкирская гимназия-интернат с.Исянгулово) |
| Телефон руководителя ОУ | (8-347) -2-77-85 |

Хаталарҙы төҙәтәбеҙ...

Эссе

Һәр бер илдең, дәүләттең, унда йәшәгән халыҡтың уңалмаған яралары бар.Ниндәй генә илде, дәүләтте алып ҡараһаҡ та, иң тәүҙә беҙ уның тарихи урындары, тәбиғәте, матурлығы, халҡы һәм уларҙың йәшәү рәүеше менән ҡыҙыҡһынабыҙ. Ләкин ошо бөтә матурлыҡтар артында һәр бер илдең уңалмаҫ һәм бөгөнгө көнгә тиклем булған фажиғәләрҙе хәтерләткән, ҡанһыраған яралары бар.

Кемдәрҙер бәләләрҙе үҙ елкәһендә татып белә, кемдәрҙер улар тураһында ишетә генә йәки уҡый... Күпме өҙөлгән ғүмерҙәр, күпме яраланған яҙмыштар, күпме тыумаған балалар, күпме түгелгән йәштәр.

 Эйе, кемдер фажиғәле хәл-ваҡиға тиеп һуғышты атар. Дөрөҫ... Һуғыштан да ҡурҡынысыраҡ нимә бар? Һуғыш үлтерә, илата, асыҡтыра, яланғас һәм етем ҡалдыра.

Һуғыштан тыш та тарихта “ҡара таптар” күп... Минең илем дә үҙ яҙмышында бихисап Донъя һәм Ватан һуғыштарының, граждандар һуғышының, баш күтәреүҙәрҙең, революцияларҙың фажиғәләрен үткәргән. Рәми Ғарипов әйтмешләй, “бер осоңдан һинең бал тамғанда, бер осоңдан ниңә ҡан тама?” Тормоштоң халыҡҡа күренгән яғы – аҡ, күренмәгәне – ҡап-ҡара. Унда – билдәһеҙлек, унда – ҡурҡыныс.

Шундай “ҡара таптарҙың” береһе булып, XX быуаттың 30-сы йылдары репрессияһы тора. Ошо заман илем тарихында законһыҙлыҡтың, баш баштаҡлыҡтың иң юғары нөктәһе булғандыр.

Әлбиттә миңә, 16 йәше лә тулмаған ҡыҙға, был осор тураһында дөрөҫ кенә фекер йөрөтөүе ҡыйын. Мин уҡыған китаптар, ҡараған фильмдар буйынса ғына фекер йөрөтә алам. Һорауым бер: нисек инде улай? Бер кешегә табыныу, бер кешене алла итеп күреү бына нимәгә килтерә.

Сталин репрессияһы тураһында төрлө телдә әҫәрҙәр яҙыла, фильмдар сығарыла. Ләкин ҡайһыныһын ғына алып ҡараһаҡ та, ул кеше – ҡот осҡос фигура.

Рус яҙыусылары А.Рыбаковтың “Арбат балалары”нда, А.Солженицындың “Архипелаг Гулаг”ында, В.Шаламовтың Ҡолма хикәйәләрендә Сталин образы тулы асыла. Сталинды беҙ бында нисек бар, шулай күрәбеҙ. Был әҫәрҙәрҙе уҡығас, шаҡ ҡаттым. Һорау бер: нисек инде улай? Кешене, ғәйепһеҙ булыуын белә тора, атып үлтер әле. Бер хайуан йә бөжәк түгел бит ул. Хайуандарҙы ла эсендә йәне булған кеше тиҙ генә, рәхәт кенә ата алмай.

Ил менән етәкселек итеү осоронда күпме кешенең яҙмышы менән уйнаны икән Сталин? Әйтеүе ҡыйын...

Ғәйепһеҙгә өҙөлгән ғүмерҙәр, үҙ шәүләһенән үҙе ҡурҡҡан кешеләр, ауыҙ асып хәбәр һөйләй, һүҙ әйтә алмаусылар... Үҙенең ата-әсәһен дә танымаусылар йәки танырға теләмәүселәр. Уйлаһаң, тәндәр земберләп китә.

Ошо проблеманы күтәреп сыға минең яратҡан яҙыусым М.Бураҡаева үҙенең “Атайымдың улы булмағас” хикәйәһендә.

Хикәйәлә репрессия ҡорбандары Аҡсура, Бүләкбикә төрлө һынауҙар аша үтеп тә, ғорурлыҡтарын, намыҫтарын һаҡлап, ғаиләләренә тоғро ҡалған шәхестәр булып ҡала алыуҙары менән беҙҙе һоҡландырһа, Нәфисә образы уйға һала.

Мин, Нәфисәне аңларға тырышып, оҙаҡ уйландым. Унда ниндәй ҙә булһа кешелек сифаттары табырға тырыштым. Ләкин...

Кем ғәйепле? Бергә уйнап, ҙур тормошҡа аяҡ баҫҡас та әле бер-береһе менән дуҫтар булып ҡалған өс әхирәт Сәлимә, Бүләкбикә, Нәфисәнең тормоштары, ҡайһылыр юл сатына килеп еткәс, төрлө тарафтарға айырылыуына кемм ғәйепле?

Улар йәшәгән осормо? Йәмғиәтме? Сталинмы? Әллә бөтәһе лә кешенең үҙенән торамы? Миңә, әлбиттә, был һорауға яуап биреүе ауыр. Ни өсөн Нәфисә ауырлыҡтар алдында баҙап ҡала? Улы хаҡына булһа ла намыҫын һаҡлай ала ине бит. Бәлки балаһы хаҡына шулай эшләгәндер тип мин уны аҙаҡҡа тиклем аҡларға тырышып ҡараным. Әсә кеше бит ул. Ләкин... Юҡ, юҡ!!!

Исмаһам бала хаҡына күңелең теләгәнде түгел, ә күңелең ҡушҡанды эшләргә була ла инде!.. Күңеле ҡушҡанды эшләмәгән ул Нәфисә. Минең быға иманым камил.

Ни өсөндөр был хикәйәлә өлгө булырлыҡ, тоғро, көслө образдар Аҡсура, Бүләбикә, Сәлимә яҙмыштары тетрәндерҙе, лагерҙар аша үтеп, кешелек сифаттарын юғалтмаған геройҙар менән ғорурланам, уларға һоҡланам, уларҙан өлгө алам.

Ләкин Нәфисә минең уйымдан сыҡмай. Бер генә хата эшләһә, абынған, аңлар, аяҡҡа баҫыр, тип уйларға булыр ине, икенсегә абына – улы алдында хыянатсы булып ҡала. Бәлки шулай кәрәк булғандыр... Юҡ! Ире Байғужаға ла хыянат итә. Аңларға тырышһам да, ярлыҡау эҙләһәм дә, булманы – тапманым. Бәлки тормош уға иң аҙаҡҡы ҙур һынауҙы әҙерләгәндер? Өсөнсө, иң аҙаҡҡы... Юҡ, бер тапҡыр юлдан тайпылған кеше тура ғына йөрөй аламы икән? Һорауҙар күп, яуаптар табыуы ғына ауыр...

Ысынлап та, миңә тарих төпкөлдәрен ныҡлап байҡамайынса һәм өйрәнмәйенсә, бая ҡуйған һорауыма – нисек инде улай – яуап табыуы ауыр. Нисек кенә булмаһын, Сталин репрессияһы бер ғәйепһеҙ кешеләрҙе юҡ итеүе менән ҡурҡыныс, кешеләрҙе кешелекһеҙ итеүе менән аяуһыҙ, үлем күп булыуы менән фажиғәле. Ошо хаталарҙы ҡабатламайыҡ! Хаталарҙан берәү ҙә азат түгел, хаталарҙан өйрәнәбеҙ, хаталарҙы төҙәтәбеҙ.